30/12/2013 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Plan parcial do solo urbanizable delimitado número 17 (SUD-17). Monte do Gozo - Aríns

A Xunta de Goberno Local da cidade de Santiago de Compostela, na sesión que tivo lugar o día 14 de agosto de 2013, aprobou inicialmente o Plan parcial do SUD-17 (Monte do Gozo – Aríns), presentado por Fomento de Iniciativas Inmobiliarias, S. L., coa condición de que antes da súa exposición pública se emenden as deficiencias que se sinalan no mesmo acordo. Con data 11 de novembro de 2013, o promotor presentou un documento reformado no que se emendaron as deficiencias sinaladas. Á vista deste documento, a Xunta de Goberno Local da cidade de Santiago de Compostela, na sesión que tivo lugar o día 21 de novembro de 2013, adoptou o seguinte acordo: Primeiro.- Aprobar o documento refundido do Plan parcial do SUD-17, presentado o 11 de novembro de 2013, pola Comisión Xestora de Propietarios (Fomento de Iniciativas Inmobiliarias S. L. e outros), no que se integran as modificacións requiridas no acordo de aprobación inicial do Plan. O documento que se somete a aprobación queda integrado por: * Tomo I presentado o 11 de novembro de 2013 * Tomo II presentado o 11 de novembro de 2013 * Tomo IV presentado o 11 de novembro de 2013 * Informe de sustentabilidade ambiental (conxunto para os sectores SUD-16 e SUD-17) presentado o 11 de novembro de 2013 * Nota explicativa sobre a resolución das conexións exteriores, presentada o 11 de novembro de 2013, que se incorporará ao tomo I na páxina inmediatamente anterior á Avaliación económica das actuacións proxectadas. Polo que respecta ao tomo III presentado en outubro de 2012, complementado polo Anexo de Memoria presentado o 11 de novembro de 2013, achégase ao expediente co carácter de documentación xustificativa da titularidade das parcelas afectadas. Segundo.- Someter o expediente a información pública, durante o prazo dous meses, mediante anuncios que para o efecto se publicarán no Diario Oficial de Galicia e en dous xornais dos de maior circulación na provincia. Simultaneamente, practicarase citación persoal aos propietarios das parcelas afectadas, segundo figuran no Catastro, e publicarase o correspondente edicto no Boletín Oficial da Provincia, así como no taboleiro de edictos do Concello, para os efectos do esixido polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común. Durante o período de exposición pública terán que realizarse as consultas esixidas polo órgano ambiental no documento de referencia e recabaranse os informes sectoriais que resulten esixibles. Así mesmo, solicitaranse novos informes de todas as empresas subministradoras (FENOSA, GAS NATURAL, AQUAGEST, TELEFONICA, R). Con independencia do trámite de información pública, resulta necesaria a citación persoal dos propietarios das parcelas incluídas no ámbito do Plan parcial, segundo figuren no Catastro. Para este efecto, publícase este edicto, que servirá de notificación, consonte ó previsto no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común, aos seguintes propietarios que, por ser descoñecidos ou non atoparse no seu domicilio, non puideran ser citados persoalmente. Durante o prazo de dous meses, a contar dende o día seguinte ao da publicación deste anuncio no Boletín Oficial da Provincia, estes propietarios poderán consultar o expediente no Servizo de Planeamento e Xestión e formular por escrito as alegacións que xulguen oportunas. Santiago de Compostela, 18 de decembro de 2013 A concelleira delegada da Área de Desenvolvemento Urbano e Sostible Asdo.: María Pardo Valdés